6.9.2022
DA
Den Europæiske Unions Tidende
C 342/127 Onsdag den 16. februar 2022
sundhedsydelser og forordningen om social sikring (64); opfordrer til en reform af direktivet om grænseoverskridende sundhedsydelser, navnlig for at muliggøre mobilitet og adgang til højt specialiseret udstyr og pleje gennem en styrkelse af de nationale kontaktpunkter ved at give dem flere budgetmidler, og til at gøre det muligt at udvikle Kommissionens retningslinjer, der fastsætter acceptable og harmoniserede frister for revision og godkendelse i den hensigt at fremskynde behandlingstiden i EU i henhold til forordningen om social sikring; opfordrer til en stigning i antallet af oplysningskampagner om patientrettigheder til grænseoverskridende sundhedsydelser, herunder dem, der er rettet mod sundhedspersonale, samt til udvikling af en kvikskranke for information om EU's grænseoverskridende adgangsveje; understreger behovet for at mindske de logistiske og sproglige hindringer, som patienter står over for, når de får adgang til sundhedsydelser i en anden EU-medlemsstat; understreger behovet for at give patienter klar information om de krav til forudgående tilladelse, der gælder i visse medlemsstater; understreger behovet for at yde særlig økonomisk støtte til forældre med lav indkomst, der tager med deres barn til udlandet med henblik på behandling; understreger behovet for at lette processen gennem en holistisk revision af rammerne for grænseoverskridende sundhedsydelser, der lægger lige stor vægt på direktivet om grænseoverskridende sundhedsydelser og forordningen om social sikring, for patienter, der i lyset af uopfyldte behov og potentielle fordele rejser til udlandet med henblik på kliniske forsøg og kan stå over for problemer såsom manglende klarhed om opfølgningsprotokoller efter hjemkomsten og om de nationale forsikringsagenturers dækning af omkostninger i forbindelse med deres deltagelse i kliniske forsøg; understreger behovet for en præcisering af adgangen til grænseoverskridende kliniske forsøg, da dette ikke fremgår klart af direktivet om grænseoverskridende sundhedsydelser; understreger, at alle omkostninger i forbindelse med en behandling bør afholdes, inden den begynder, for at undgå udelukkelse af lavindkomstpatienter; opfordrer Kommissionen til i forbindelse med den næste revision af de eksisterende rammer at overveje at indføre et fælles sæt regler for tilladelse og godtgørelse for adgang til grænseoverskridende sundhedsydelser, herunder ret til supplerende lægevurdering; opfordrer Kommissionen og medlemsstaterne til at arbejde sammen om at gennemføre regelmæssige evalueringer af Kommissionens e-sundhedsstrategi fra 2018 for at sikre indbyrdes forbundne elektroniske patientjournaler, bedre interoperabilitet og forbedret datakvalitet, privatlivets fred og sikkerhed for kræftpatienter på regionalt, nationalt og EU-plan, samtidig med at der sikres streng overholdelse af reglerne om privatlivets fred og sikkerhed for patientdata; bemærker potentialet i registret over kræftuligheder som et middel til at rapportere og måle forbedringer på disse områder;
63. bemærker, at det er vigtigt at give hurtig behandling og rettidigt fremlægge resultater af relevante lægeundersøgelser til kræftpatienter, eftersom jo længere tid dette tager, desto mere udvikler sygdommen sig og reducerer patientens chancer for overlevelse; beklager, at offentlige ressourcer i visse medlemsstater er utilstrækkelige til at garantere rettidig påvisning og behandling, hvilket betyder, at patienter, der er afhængige af offentlige sikringsydelser, har færre chancer for at overleve, og dermed ikke har andre alternativer end den private sektor;
64. opfordrer til, at der overvejes gensidig anerkendelse af sundhedsrelaterede kvalifikationer inden for kræftbehandling i hele EU og en fælles anerkendelsesordning for tredjelande, som det kræves i direktiv 2005/36/EF (65), for at sikre, at det er fremmende for onkologiske specialistkvalifikationer; opfordrer til, at der udvikles opkvalificeringsprogrammer for at sætte læger, der ønsker at specialisere sig inden for onkologi, i stand hertil på et hvilket som helst tidspunkt i deres karriere;
65. opfordrer til fuld anerkendelse af medicinsk onkologi og pædiatrisk onkologi som specialfag, etablering af paneuropæiske kvalitetsstandarder for udførelse af og tilsyn med medicinske behandlinger af kræft, både for voksne og børn, og fremme af patienters adgang til kræftspecialister, således at de kan drage fordel af innovationer og adgang til tidlige kliniske forsøg med nye, lovende lægemidler, sundhedsteknologier og referencecentre for komplekse behandlinger såsom celle- og genterapi; fremhæver nødvendigheden af at sikre, at adgang til innovation i tidlige kliniske forsøg med tilbagefald eller svært helbredelige maligniteter er omfattet af de relevante bestemmelser;
66. opfordrer til, at de kirurgiske færdigheder i EU styrkes gennem anerkendelse af kirurgisk onkologi som et speciale, indførelse af paneuropæiske kvalitetsstandarder for kræftkirurgi, lette patienters adgang til centre for kræftkirurgi med stor kapacitet og adgang til innovative kirurgiske procedurer; opfordrer til anerkendelse af særlig kyndig kirurgi og fremhæver
(64) (65)
Europa-Parlamentets og Rådets forordning (EF) nr.
883/2004 af 29. april 2004 om koordinering af de sociale sikringsordninger (EUT L 166 af 30.4.2004, s. 1).
Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (EUT L 255 af 30.9.2005, s. 22).